руските органи за започването на преглед с оглед изтичане на срока на действие и ги прикани да окажат съдействие.
 (17)
 Всички заинтересовани страни имаха възможността да представят коментари относно започването на прегледа и да поискат да бъдат изслушани от Комисията и/или от служителя по изслушванията в търговските процедури.
 1.5. Коментари относно започването на процедурата
 (18)
 След започване на процедурата руската асоциация на производителите на торове (RFPA) заяви, че в искането не са предоставени достатъчно доказателства, че изтичането на срока на действие на антидъмпинговите мерки върху руския амониев нитрат (АН) би довело до вероятното продължаване или до повторното възникване на дъмпинга или вредата. По-конкретно RFPA заяви, че тъй като в първоначалното искане за преглед, подадено на 21 юни 2019 г. („първоначалното искане за преглед“), не са представени доказателства, че продажбите на вътрешния пазар са извършени извън обичайните търговски условия, изчисляването на дъмпинговия марж въз основа на формирането на нормалната стойност е неправомерно. RFPA заяви също така, че с първоначалното искане за преглед от 21 юни 2019 г. не са представени никакви доказателства за дъмпинг въз основа на сравнението на действителните цени на вътрешния пазар с експортните цени и че заявителят е добавил такива доказателства само в преработената версия на искането въз основа на писмо с искане на допълнителна информация, изготвено от Комисията.
 (19)
 Освен това RFPA заяви, че изчисленията на разходите на заявителя се основават на завишени производствени разходи. Асоциацията също така заяви, че изчисленията на формираната нормална стойност са очевидно погрешни, основани са на ненадеждна, вътрешно противоречива, остаряла информация, неразбираеми данни и приблизителни оценки на консултант, и че Комисията не е осъществила надлежен преглед на тези изчисления.
 (20)
 Комисията започна прегледа с оглед изтичане на срока на действие въз основа на искането за преглед, което първоначално беше подадено на 21 юни 2019 г. и беше допълнено с допълнителна информация (наричани общо „консолидираното искане за преглед“). Консолидираното искане за преглед, което представлява основата за започване на настоящия преглед с оглед изтичане на срока на действие, беше поставено в публично достъпното досие и беше предоставено на заинтересованите страни за консултация. Както е посочено в точка 4.1 от известието, в искането си за преглед заявителят предостави доказателства за нормална стойност въз основа на действителните цени на вътрешния пазар и също така формира нормалната стойност, в случай че цените на вътрешния пазар не се считат за надеждни и не отразяват обичайните търговски условия. Не е от значение дали първоначалното искане е било допълнено с изчислени нормални стойности въз основа на наличната информация за действителните цени на вътрешния пазар в засегнатата държава, доколкото Комисията е започнала преглед с оглед изтичане на срока на действие на мерките въз основа на консолидираното искане за преглед.
 (21)
 По отношение на ненадеждността на данните, използвани от заявителя в неговите твърдения, искането за преглед трябва да съдържа достатъчно доказателства, необходими за оказване на подкрепа на започването на прегледа. Качеството на тези доказателства задължително ще бъде ограничено от способността на заявителя да получава достъп до съответната информация, която в повечето случаи е поверителна. Потенциалните неточности в искането на заявителя, разкрити по